钦定古今图书集成/方舆汇编/职方典/第1532卷 > 石阡府山川考 通志
## 钦定古今图书集成/方舆汇编/职方典/第1532卷 > 石阡府山川考 通志

本府

镇东山　在府城东，端秀，为府镇山。

万寿山　在府城西，地名“乐桥山。” 下有洞，传有神羊出入，人逐之即化为石。

云堂山　在府城西五里。谷深林茂，昔为苗贼潜藏之所。

金鸡山　在石阡司东。高可百仞，翠色如黛。香炉山　在府城北十里。平地突起一山，四面陡绝，攀援而上，可容数百人，土人避兵于此。十万山　在府城南六里。为杨再兴屯兵之所。其上平衍，中有土田。

龙山　在府东南隅。高冈悬崖，雾聚则雨，散则晴。

九龙山　在府东南十里。本府水源出焉。宋故土官杨九龙葬于此，故名。

崖门山　在府治西南。有两山，上下相并，谓之“崖门。” 崖下水流合平茫水入大溪。西上有洞向北，深广莫测。

挂榜山　在府西南

纱帽山　：在乐桥，一名“朝天岭。”

琵琶山　：在府南四十里。

排衙山　与“琵琶山” 相近。

骆驼山　在府西三里

飞马山　在骆驼山西

知府山　在府东三里

侯山　在知府山之右

青山　在府北七十里。山高耸，多林木。

笔架山　：在府北五里。

文笔山　：在笔架山北。

马鞍山　在苗民司东。山势昂耸。

黄杨山　在马鞍山东，上多黄杨树。

青山　在苗民司南

温塘山　在城南温泉上，一名“松明山。”

狮子山　在府西南百里。废葛彰葛商长官司东。有二山，皆高耸。

飞凤朝阳山　在废司东。

金顺山　在废司东五十里。

隘门山　在废司北。两峰相峙，险隘如门。迎仙峰　在府西北百五十里，下有龙塘泉，俗传常有龙出其中。

大夫峰　在苗民司西

三尖峰　在废葛彰司西。又有斜崖，环拱司治。甘猛崖　，在废葛彰司东。

蜂洞崖　　　、瓮古崖　俱在废葛彰司西。

葛冲崖　在废葛彰司北。

望乡崖　在府西百六十里。

鬼崖　在苗民司治西，高广方丈如屋。

长沙岭　在苗民司东，甚高峻。

杉木岭　在废葛彰司北。

香炉囤　，在府北十里。平地高二十丈，可容五百馀人，避苗寇者以此为险。

寒林箐　在府西，以竹树阴森而名。

杉木箐　在府西北，多杉木。

烂沉箐　在苗民司南

《来林箐　》与《烂沉箐》相近。

坪耕箐　在废葛彰司南。

崖头箐

葛蔓箐　俱在废葛彰司，皆以岩险阴翳而名。《山丹坪》

棉花坪　俱在废葛彰司西。皆险隘之处。秋满洞　在府南梭砦隔岸，洞门宏敞，后通塘池，砦平茫溪有泉长流，资以灌溉。又府西张家砦旁高山上亦有洞，峻险，人不能至。春夏间有声如钟鼓，秋冬寂然。

太虚洞　，一名“燕子崖” ，在府城南，中有万佛岩、大士像及石龙、石虎诸异。

风神洞　，在石阡司后。人不敢深入，入则大风飘发。

龙洞　在府城西南龙底江上。中产奇石，大如鸡子，有文可观。

乌江　在府城西一百五十里。东流合思南江入蜀。即《方舆胜览》所载珍州思溪与南平军朗溪合者此也。

龙底江　在府西南三里。亦曰“大溪。” 其上源为包铺溪，流经府东黄茅囤，而合流绕府前，入思南府界，注于乌江。

石阡江　在府治西，下流入乌江。

新开河　去府城二十里。中流九处，巨石森壅。明万历间，知府郭元宾疏凿通舟，民赖其利。洋溪　在府北十里。出铜仁府提溪司山下，西南流入郡界。又西经龙泉县界，合桶口河流入乌江。

深溪　：在府西一百二十里。

各容溪　：在深溪西八十里。皆西流而注于乌江。

山溪　在苗民司北四十里。源出山箐中，出溪口入乌江。水流迅疾，有涨溢之患。

平贯沙洲　在府北。上有平贯砦，砦前有温泉潭。

沙洲　在苗民司东。山溪之水汇流经此，北流入小溪。

大龙潭　在苗民司北。深澄不测，有灌溉之利。石滩　在府西。龙底江流经此，水势湍激处也。金场滩　在苗民司南。东流合沙洲水，入于小溪。

渰龙滩　在废葛彰司南，乐回江所经也。登沙塘　在府南。居民筑堤蓄水以避旱。湾塘鱼泉　在登沙塘南六里。春则鱼出，秋则鱼入，民张笱以时取之。

望江崖泉　在府西百六十里。水颇甘冽，四时不涸，民资灌溉。

温泉　在府城南一里。大小二泉，泉水温煖，清可鉴发。大池方如盘匜，小者中有石窦，圆如太极，可入就浴为石阡。一府胜游也。

石荫泉　在金顺山下。广一丈，深三尺馀，水涨时，人莫能测。按《明一统志》：“春夏涨而秋冬消，极为清冷。”

龙泉县

望乡岩泉　在县西一百六十五里。

义阳山　，在县东二十里。唐义州故址。

绥阳山　在县西北三十里。唐绥阳县故址。东山　在县东二十里。峰峦秀拔，为县之胜。金鸡山　与东山并峙，锦鸡常鸣其间。

将军山　在县东南五十里。宋绍兴间，任正隆之变，都机安文誓师于此，因名。

石伞山　在县西。上有石高十馀丈，端圆如伞。凤凰山　在县西北。磅礡高大，为县之镇。鸡翁山　在县东三十里。唐鸡翁县故址。石牛山　在鸡翁山东五十里。

鸡公山　在龙泉坪长官司西北二十里。卓笔峰　为儒学宾山。

石笋峰　在县北，其峰尖耸如笋。

玛瑙崖　在县东

“山羊崖　” 在玛瑙崖东，皆高险。

青竹崖　在县东北，一名“深箐。”

镌字崖　有二，一在县城南十里，上刻“夜郎古甸” 四字，相传唐李白经此，后人纪焉。一在县城北三里，上刻“天河洗甲” 四字，明帅刘𬘩平播凯旋经此，磨崖勒石。

中宗崖　在县北

黄蜡箐　在县东

隘头箐　在黄蜡箐北

穿帘谷　在黄蜡箐北

黄杨囤　在县东三十里。巉崖绝壁，上产黄杨木，有大河环绕其上，可容百万人。宋时囤兵之营栅堑洫犹存。

龙泉坪　即今县治。旧长官司以此名。

“三跳石　” ，江水发源之处。

龙穿石　在县东十五里。巨石壁立，中开一径，仅容一人。两岸片石层叠，若鳞甲然。

野人洞　在县南，邑人于此立“便民场。”

腾云洞　一名太极洞，在县城南二十里，左右有石隙，顶有文，类《太极图》。

兑溪洞　在县城南九十里。洞中宽平，外壁峻绝，非悬梯引绠不能上。土人避兵其中。

桶口河　在县北。流合深溪，西入于乌江。泥水河　发源东山，通义阳江。中多鲶鲤，其大者百馀觔。

义阳江　在县东北五十里。发源寿水，环抱县治，通思南大江。

清江溪　在县城外，纡环如带。

犵木溪　在县南。环绕县治，入于清江溪。龙泉　在凤凰山下。泉自洞中流出，大旱不竭，一邑资其灌溉，县之得名以此。

《鱼子》孔泉　：在县治东。四时常盈，深不可测，常有小鱼自孔中出。

小龙泉　：在城外，水甘冽，人取以烹茶。